ДО ОБЩИНСКИ СЪВЕТ - ШУМЕН

**ДОКЛАДНА ЗАПИСКА**

От ПЕТЪР ПЕТРОВ,

Независим общински съветник в общински съвет – Шумен

 **ОТНОСНО: Временна комисия „Контрол на готовността на община Шумен да се справи със зимното поддържане на улиците и пътищата, както и при аварийни и други изключителни случаи“.**

 Във връзка с отминалата в края на ноември „усложнена“ зимна обстановка, а също така и множеството сигнали и оплаквания от граждани в средствата за масово осведомяване - включващи:

* Заледени улици и непочистени тротоари в централната градска част и кварталите.

( особено около здравните заведения , училища , детски градини) повече от 24 часа след приключване на снеговалежа.

* Непочистени навреме и необработени с химични вещества пътища от четвъртокласната пътна мрежа.
* Множество паднали клони и дървета по целия град и селата, някои не обезопасени 4- 5 дни след бурята.

Поради забавянето на реакцията на общината и поддържащите фирми причинило гореизложените факти и предпоставки за опасността на живота и здравето на гражданите в следствие, на които беше наложително обявяването на 27- ми ноември за неучебен ден.

РЕШЕНИЕ

С превантивна цел за предотвратяване на подобни ситуации в бъдеще, бих желал да предложа, същевременно подпомагайки дейността на общинска администрация и кмета, конституирането на временна комисия по контрол на готовността на община Шумен да се справи със зимното поддържане на улиците и пътищата, както и при аварийни и други изключителни случаи.

Целта на комисията е да се увери в готовността на общината, поддържащите фирми и общинските предприятия, дали притежават необходимите инертни материали, техника и кадрова обезпеченост, както и дали полагат необходимите системни грижи за осигуряване на нужните условия за непрекъсната безопасна и нормална експлоатация на пътищата, улиците и тротоарите в населените места в община Шумен.

Да изготви доклад, който да внесе и представи пред общинския съвет и при необходимост да бъдат взети навременни превантивни действия за отстраняване на уязвимите звена от общинска администрация.

Временната комисия да бъде създадена за срок до 31.03.2024г. и да се състои в състав от 9 члена - по един от всяка група и независимия кандидат, и да заседава по правилата действащи в правилника за организацията и работата на Общинския съвет, неговите комисии и взаимодействието му с администрацията на община Шумен.

Имайки предвид, че това няма да бъде последният сняг за сезона и това че темата е с особена важност за безопасността и здравето на гражданите на общината разглеждането й изисква извънредна спешност!

04.12.2023г.

С Уважение :

Петър Петров – Независим общински съветник